****

**Olcsva Község Önkormányzata Polgármesterétől**

4826 Olcsva, Kossuth u. 2.

Telefon/Fax: 45/479-600

honlap: www.olcsva.hu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ügyiratszám: 153/……………/2020.

Készítette: Feketéné dr. Lázár Emese aljegyző

A határozati javaslat elfogadásához

minősített többség szükséges!

**E L Ő T E R J E S Z T É S**

**– a Képviselő-testülethez –**

**a Vásárosnaményi Közös Önkormányzati Hivatal költségvetési mérlegének elfogadására**

(Készült: A Képviselő-testület 2020. február 12-i ülésére)

Tisztelt Képviselő-testület!

Olcsva Község Önkormányzatának Képviselő-testülete 2020. február 12-i ülésén tárgyalja az Önkormányzat 2020. évi költségvetését.

Mint ismert Vásárosnamény Város Önkormányzata, Olcsva Község önkormányzata és Jánd Község önkormányzata 2013. március 1-jével határozatlan időre létrehozták a Vásárosnaményi Közös Önkormányzati Hivatalt (a továbbiakban: KÖH). Az erről szóló megállapodás 9. pontja szabályozza a KÖH működését, az e) pontban került rögzítésre, hogy a KÖH éves költségvetését és zárszámadását az érintett önkormányzatok képviselő-testületei minősített többséggel fogadják el.

Olcsva Község költségvetésében minden évben beépítésre kerül azon összeg, amelyet a KÖH működtetéséhez adunk át, ez 2020. évben 1 335 494 Ft.

Előterjesztésemben arra teszek javaslatot, hogy a KÖH 2020. évi költségvetési mérlegét fogadja el a tisztelt Képviselő-testület.

Az előterjesztés mellékletét képezi a határozati javaslat és a költségvetési mérleg.

Kérem a Tisztelt Képviselő-testületet, hogy az előterjesztést tárgyalja meg és a mellékletét képező határozati javaslatot fogadja el.

Olcsva, 2020. február 6.

Borbás Judit

polgármester

**Olcsva Község Önkormányzata Képviselő-testületének**

**……/2020. (II. 12.) önkormányzati határozata**

**a Vásárosnaményi Közös Önkormányzati Hivatal költségvetési mérlegének elfogadásáról**

A Képviselő-testület:

Megismerte és módosítás nélkül hagyja jóvá a **Vásárosnaményi Közös Önkormányzati Hivatal 2020. évi költségvetési mérlegét.**

Határidő: folyamatos

Felelős: Jegyző

A határozatot kapják:

1. Polgármester, Jegyző (helyben),
2. Aljegyző (helyben),
3. Pénzügyi és gazdálkodási osztály vezetője (Vásárosnamény).

Az előterjesztés és a határozati javaslat törvényességi szempontból megfelel.

Olcsva, 2020. február 6.

 dr. Deák Ferenc jegyző